cyanic-selkie/wikianc huggingface dataset:
Γκέτο της Τσενστοχόβα
Η εξέγερση
Όσοι επέζησαν από την κύρια εκκαθάριση του γκέτο (περίπου 5.000-6.000 σκλάβοι εργάτες και οι οικογένειές τους) τοποθετήθηκαν στο λεγόμενο Μικρό Γκέτο για το εργοστάσιο πυρομαχικών του Χούγκο Σνάιντερ. Εκεί, 850 Εβραίοι εκτελέστηκαν. Σύντομα, ιδρύθηκε ένας παράνομος Εβραϊκός Οργανισμός Μάχης από τους Μόρντεχαϊ Ζίλμπερμπεργκ, Σούμεκ Αμπραμόβιτς και Χένιεκ Πέσακ, μεταξύ άλλων. Ο οργανισμός αποτελούταν από 300 μέλη. δεξιά|μικρογραφία|320x320εσ| Αφίσα προειδοποίησης στην Τσενστοχόβα σχετικά με τη θανατική ποινή για την έξοδο από το γκέτο και τη βοήθεια στους Εβραίους, υπογεγραμμένη από τον Έμπερχαρντ Φράνκε, 1942. Όταν οι Γερμανοί προχώρησαν στην εκκαθάριση του Μικρού Γκέτο στις 26 Ιουνίου 1943, ξέσπασε η Εξέγερση του Γκέτο της Τσενστοχόβα. Ο Ζίλμπερμπεργκ αυτοκτόνησε όταν οι Γερμανοί εισέβαλαν στην αποθήκη του. 1.500 Εβραίοι πέθαναν στη μάχη. Στις 30 Ιουνίου η αντίσταση κατεστάλη με 500 επιπλέον Εβραίους να καίγονται ζωντανοί ή να θάβονται κάτω από τα ερείπια. 3.900 Εβραίοι συνελήφθησαν και στάλθηκαν για καταναγκαστική εργασία στα στρατόπεδα εργασίας Apparatebau, Warthewerk και Eisenhütte. 400 άτομα πυροβολήθηκαν ύστερα από επιλογή τους. Τον Δεκέμβριο του ίδιου έτους, 1.200 κρατούμενοι μεταφέρθηκαν στη Γερμανία. Οι άνδρες στάλθηκαν στο Μπούχενβαλντ και οι γυναίκες στο Νταχάου (όλοι χάθηκαν). Ωστόσο, τα στρατόπεδα χυτηρίου που χρειάστηκαν αναζωογονήθηκαν το δεύτερο εξάμηνο του 1944 με περίπου 10.000 νέους εργαζόμενους που στάλθηκαν από το Λοτζ, το Κιέλτσε, το Ραντόμσκ και το Σκαζίσκο-Καμιένα. Στις 15 και 16 Ιανουαρίου 1945, πριν από τη σοβιετική προέλαση, περίπου 3.000 κρατούμενοι στάλθηκαν στο Τρίτο Ράιχ (όλοι χάθηκαν). Οι υπόλοιποι 5.200 Εβραίοι που απασχολούνταν σε στρατόπεδα καταναγκαστικής εργασίας της Τσενστοχόβα απελευθερώθηκαν από τον Κόκκινο Στρατό.
Παραπομπές
Τσενστοχοβα
Γκέοργκ Βουλφ
Ο Γκέοργκ Βουλφ ( γ: Georg Wulf) γεννήθηκε στις 17 Μαΐου 1895. Ήταν ένας Γερμανός πρωτοπόρος της αεροπορίας και κατασκευαστής αεροσκαφών. Ήταν φίλος και συμφοιτητής του Χένριχ Φόκε και μαζί ίδρυσαν την εταιρεία «Φόκε-Βουλφ» ( γ: «Focke-Wulf») το 1924. Ο Βουλφ σκοτώθηκε κατά τη διάρκεια μιας επίδειξης μονοκινητήριας πτήσης ενός «Focke-Wulf F 19 Ente», όταν χάλασε το σύστημα πλοήγησης και το αεροσκάφος έπεσε, στις 29 Σεπτεμβρίου 1927 (32 ετών).
Τα πρώτα χρόνια
Ο Γκέοργκ Βουλφ γεννήθηκε στις 17 Μαΐου 1895 στη Βρέμη και ήταν ο γιος ενός τελωνειακού γραμματέα. Φοίτησε στο γυμνάσιο «Ντεχάνατστρασε» ( γ: «Dechanatstraße»). Από μικρό παιδί ήταν ενθουσιώδης με την «πτήση» και δαπανούσε τον περισσότερο χρόνο του κατασκευάζοντας μοντέλα αεροπλάνων. Μετά ξεκίνησε τις σπουδές του σαν μηχανολόγος μηχανικός στο «Ανώτερο Ινστιτούτο Τεχνικής Εκπαίδευσης» στο Αννόβερο. Εκεί γνώρισε τον Χένριχ Φόκε και τον αδερφό του, Βίλχελμ.
Καριέρα
Γύρω στο 1910 ο Χένριχ Φόκε με την υποστήριξη του αδελφού του, κατασκέυασαν ένα έυκολο αεροπλάνο σχήματος πάπιας από ατσάλινους σωλήνες και μπαμπού, το οποίο έφερε έναν κινητήρα 8 ίππων. Οι προσπάθειες εκκίνησης στην πλατεία της Βρέμης δεν πέτυχαν, κίνησαν όμως το ενδιαφέρον του - κατά 5 χρόνια νεότερο - Βουλφ. Ο Βουλφ έμεινε τόσο εκστασιασμένος από την πτήση, ώστε παράτησε το Σχολείο του λίγο πριν από τις τελικές εξετάσεις και άρχισε να κατασκευάζει αεροπλάνα. Προσέφερε δε και την συνεργασία του στον Φόκε.
Από το 1921 πέταξε το πρότυπο αεροπλάνο «Πελαργός» ( γ: «Storch») και το 1923 εργάστηκε σαν εκπαιδευτής αεροπόρων.
Το 1923 ο Βουλφ και ο Φόκε ίδρυσαν την εταιρεία «Bremer Flugzeugbau-Gesellschaft AG» στη Βρέμη, η οποία μετονομάστηκε το 1924 σε «Focke-Wulf-Flugzeugbau AG». Ο Βουλφ ήταν προϊστάμενος τεχνικής διεύθυνσης καθώς και ένας δραστήριος πιλότος. Είχαν κατασκευάσει ένα ελαφρύ μονοπλάνο για εκπαιδευτικούς σκοπούς, το οποίο έκανε την πρώτη του πτήση το Νοέμβριο του 1921. Ακολούθσαν τα αεροπλάνα μαζικής μεταφοράς με τα κωδικά ονόματα «Γλάρος» ( γ: «Möwe») και «Πάπια» ( γ: «Ente»).
Το ατύχημα
Στις 29 Σεπτεμβρίου 1927 και κατά τη διάρκεια μιας επίδειξης μονοκινητήριας πτήσης ενός «Focke-Wulf F 19 Ente», χάλασε το σύστημα πλοήγησης και το αεροσκάφος έπεσε σκοτώνοντας τον Βουλφ που ήταν μέσα. Ο Βουλφ ήταν 32 ετών.
Ο Βουλφ θάφτηκε στο νεκροταφείο «Όστερχολτσερ Φρίντχοφ» ( γ: «Osterholzer Friedhof») δίπλα στη γέφυρα, στο δρόμο πρίν από το βόρειο παρεκκλήσιο. Στην ταφόπλακά του αναγράφεται η λατινική φράση «Per aspera ad astra», που σημαίνει κατά λέξη «Mέσα από τις δυσκολίες, στ' αστέρια».
Παραπομπές
Κατηγορία:Γερμανοί επιστήμονες
Μία Φάροου
Η Μαρία ντε Λουρντς "Μία" Βίλιερς Φάροου (αγγλικά: María de Lourdes "Mia" Villiers Farrow, γεν. 9 Φεβρουαρίου 1945) είναι Αμερικανίδα ηθοποιός, τραγουδίστρια, ακτιβίστρια, πρώην μοντέλο και πρέσβειρα καλής θέλησης της UNICEF. Αναδείχθηκε από τη συμμετοχή της ως Άλισον Μακένζι στη τηλεοπτική σαπουνόπερα 'Πέιτον Πλέις' (1964–1966). Το κινηματογραφικό της ντεμπούτο έγινε στην ταινία Guns at Batasi (Ο λέων της Αφρικής) (1964), για την οποία κέρδισε τη Χρυσή Σφαίρα ως Νέα Σταρ της Χρονιάς. Απέσπασε μεγαλύτερη προσοχή λόγω του γάμου της με τον Φρανκ Σινάτρα σε ηλικία 21 ετών, ο οποίος διήρκεσε δύο χρόνια. Η ενσάρκωση της Ρόζμαρι Γούντχαους στην ταινία τρόμου Το μωρό της Ρόζμαρι (1968) την έκανε υποψήφια για βραβείο BAFTA και Χρυσή Σφαίρα για την Καλύτερη Ηθοποιό. Κέρδισε μια τρίτη υποψηφιότητα για Χρυσή Σφαίρα για τον ρόλο της στο John and Mary (Τζον και Μαίρη) (1969).
Το 2008, το περιοδικό Time την ονόμασε ως έναν από τους ανθρώπους με την μεγαλύτερη επιρροή στον κόσμο.
Πρώιμα χρόνια
Γεννήθηκε στο Λος Άντζελες της Καλιφόρνιας των ΗΠΑ στις 9 Φεβρουαρίου του 1945. Είναι κόρη του Αυστραλού σκηνοθέτη Τζον Φάροου και της ηθοποιού Μορίν Ο'Σάλιβαν. Πρωτοεμφανίστηκε στον κινηματογράφο στην ταινία Ο άρχων των πέντε ωκεανών (1959) με σκηνοθέτη τον πατέρα της, χωρίς ωστόσο να αναφέρεται στους τίτλους.
Καριέρα
Στη δεκαετία του 1970 συμμετείχε σε πολλές ταινίες, σε μία των οποίων συνεργάστηκε και με τον Ρόμπερτ Ρέντφορντ στο ρόλο της καταδικασμένης Ντέιζι Μπουκάναν στον μεγάλο Γκάτσμπυ (1974). Η πρώτη της συνεργασία με τον Γούντι Άλεν έγινε στην ταινία Σεξοκωμωδία θερινής νύχτας (1981). Ακολούθησαν οι ταινίες Το πορφυρό ρόδο του Καΐρου (1985), Η Χάνα και οι αδελφές της (1985) και Άλις: άπιστη ή απατημένη; (1991) με τη Φάροου στον ομότιτλο ρόλο.
Φιλανθρωπική δράση
μικρογραφία|180px|δεξιά|Η Φάροου στην [[Αϊτή το 2008, ως πρέσβειρα καλής θέλησης της UNICEF.]] Στη δεκαετία του 2000 η Φάροου, ευαισθητοποιημένη για τα δικαιώματα των παιδιών, ξεκίνησε αγώνα για συγκέντρωση κεφαλαίων για τα παιδιά που πλήττονται σε εμπόλεμες περιοχές, κυρίως στην Αφρική, καθώς και για την υδροδότηση διαφόρων περιοχών. Έγινε Πρέσβειρα Καλής Θελήσεως της UNICEF στον αγώνα για την εξάλειψη της πολιομυελίτιδας. Τον Νοέμβριο του 2004 και τον Ιούνιο του 2006 επισκέφθηκε τους καταυλισμούς του οργανισμού στο Νταρφούρ του Σουδάν. Ακολούθως δραστηριοποιήθηκε στην Ευρώπη συμμετέχοντας σε φιλανθρωπικές δράσεις στο Βερολίνο. Το 2007 ακολούθησε τρίτο ταξίδι στην Αφρική με έντονη δημοσιότητα αυτή τη φορά δίνοντας συνεντεύξεις, γράφοντας άρθρα και συμμετέχοντας σε σχετικό ντοκιμαντέρ.
Την φορά όμως αυτή ενεπλάκη στις εσωτερικές πολιτικές διαμάχες υποστηρίζοντας τους αντάρτες φθάνοντας στο σημείο της δυσφήμισης του Σουδάν στους Ολυμπιακούς Αγώνες του Πεκίνου (2008), συνέπεια της οποίας ήταν η απέλαση από τη χώρα όλων των διεθνών ανθρωπιστικών οργανώσεων. Παράλληλα, η Φάροου είχε στρέψει την προσοχή της και στη μεγάλη γενοκτονία που συνέβη στη Ρουάντα συμμετέχοντας σε σχετικό ντοκιμαντέρ.
Για τις παραπάνω δραστηριότητές της η Φάροου έχει λάβει πολλά βραβεία και διακρίσεις, μερικά εκ των οποίων είναι αυτό της Λεγεώνας των Τεχνών και των Γραμμάτων, η διεθνής διάκριση επί προσφύγων και εκτοπισμένων, και το βραβείο Leon Sullivan το 2009.
Προσωπική ζωή
Στις 19 Ιουλίου του 1966 παντρεύτηκε τον κατά 30 χρόνια μεγαλύτερό της Φρανκ Σινάτρα, με τον οποίο χώρισε δύο χρόνια αργότερα. Την ίδια περίοδο, η Φάροου έλαβε ένα κέικ που είχε αρσενικό από κάποιον οργισμένο θαυμαστή. Επίσης, το 1970 παντρεύτηκε τον Αντρέ Πρεβέν, με τον οποίο χώρισε το 1979. Τέλος, από το 1980 μέχρι το 1992 είχε δεσμό με τον Γούντι Άλεν, τον οποίο κατηγόρησε ότι είχε ερωτικές σχέσεις με την υιοθετημένη κόρη τους και ότι είχε προχωρήσει σε αποπλάνηση ενός ακόμη παιδιού, από τα συνολικά επτά που είχαν υιοθετήσει. Η υπόθεση σύντομα έφτασε στα δικαστήρια και έλαβε μεγάλη δημοσιότητα. Σε αυτή ενεπλάκησαν δικηγόροι, ψυχίατροι και κοινωνικοί λειτουργοί. Τελικά ο Άλεν απαλλάχθηκε των κατηγοριών της αποπλάνησης, ενώ η Φάροου κέρδισε την επιμέλεια των παιδιών.
Πηγές
Φαροου Μια Κατηγορία:Βραβευμένοι με Χρυσή Σφαίρα Κατηγορία:Αμερικανίδες τραγουδίστριες Κατηγορία:Αμερικανοί ακτιβιστές Κατηγορία:Αμερικανίδες μοντέλα Κατηγορία:Αμερικανίδες ηθοποιοί θεάτρου Κατηγορία:Αμερικανοί απομνημονευματογράφοι Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Καταλυματίας
Ο Καταλυματίας ήταν ονομασία με την οποία αποκαλούνταν, από το 1828 μέχρι το 1863, στον ελληνικό στρατό πρόσωπα (ισότιμα αξιωματικών) που εκτελούσαν οικονομικής φύσης υπηρεσίες σε στρατιωτικές μονάδες. Η θέση και οι αρμοδιότητές της στους σχηματισμούς του στρατού προσδιορίσθηκε κατά τα πρώτα χρόνια της ίδρυσης του νεοελληνικού κράτους. Ευθύνη του Καταλυματία ήταν η μέριμνα του στρατωνισμού και της επιμελητείας των στρατιωτικών καταλυμάτων. Η στέγαση των στρατιωτικών σχηματισμών κατά τις μετακινήσεις τους λεγόταν επισταθμία.
Ορισμοί - περιγραφές
Το φθινόπωρο του 1829, έπειτα από τη Μάχη της Πέτρας, ο τότε Κυβερνήτης της Ελλάδας Ιωάννης Καποδίστριας, στο πλαίσιο προσπάθειας για εκσυγχρονισμό των ελληνικών στρατευμάτων διέλυσε τις χιλιαρχίες και δημιούργησε 13 ελαφρά τάγματα. Θέσεις ευθύνης και αρμοδιότητας σε αυτούς τους σχηματισμούς ορίστηκαν οι ακόλουθες:
Ο Καταλυματίας συμμετείχε, μαζί το διοικητή, τον υπασπιστή, τον ανθυπασπιστή, το λοχαγό ιματισμού, τους γιατρούς και τον αρχιτυμπανιστή, στο επιτελείο του τάγματός του.
Παραπομπές
Κατηγορία:Στρατιωτικοί βαθμοί
Αδρανής
Γενικά ο όρος αδρανής, ή αδρανές χαρακτηρίζει οτιδήποτε που υπό κανονικές συνθήκες δεν παρουσιάζει καμία δράση, ενέργεια. Ο όρος χρησιμοποιείται ευρύτατα ως προσδιορισμός ή ιδιότητα σχεδόν απ΄ όλες τις επιστήμες και όχι μόνο, όπως π.χ. στη Χημεία, τη Φυσική, τα Μαθηματικά, την Ηφαιστειολογία, την Τεχνολογία μέχρι ακόμα και στις Κοινωνικές ή Συμπεριφορικές επιστήμες και την πολιτική. Χαρακτηριστικά παραδείγματα χρήσης του όρου είναι:
Ετυμολογικά ο όρος προέρχεται από το "α" (στερητικό) + το ρήμα "δραίνω" (δρω), παράγωγο του οποίου είναι η αδράνεια και αδρανώ. Στην αρχαία ελληνική γλώσσα ο όρος αυτός προσδιόριζε τον αδύναμο, τον ασθενικό. Στις νεοελληνικές εκφράσεις π.χ. "έμεινε αδρανής", αποδίδεται με τις έννοιες του άπρακτου, ακίνητου, ανύπαρκτου, νωχελικού, ακόμα και του πλασματικού.
Δείτε επίσης
Κατηγορία:Χημικές ιδιότητες Κατηγορία:Κατάσταση της ύλης Κατηγορία:Χημικές αντιδράσεις Κατηγορία:Εκφράσεις
Θάνατοι τον Απρίλιο του 2016
Παραπομπές
04
Κοινότητα Ίμπρου
Η Κοινότητα Ίμπρου είναι κοινότητα του Δήμου Σφακίων στην Περιφερειακή Ενότητα Χανίων της Κρήτης. Συστάθηκε το 1926 με το ΦΕΚ 81Α - 06/03/1926 με την απόσπαση του οικισμού Ίμβρος από την κοινότητα Ασφένδου και τον ορισμό του ως έδρα της. Εκτός από την έδρα της, η κοινότητα περιλαμβάνει τον οικισμό Βρασκάς. Η απογραφή του 2011 αναφέρει:
Συνολικά η κοινότητα έχει 68 κατοίκους και εκπροσωπείται από τον πρόεδρο κ. Εμμανουήλ Τσαπάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:
Παραπομπές
Κατηγορία:Σφακιά
Νικόλαος Χριστοφίλου
Ο '''Νικόλαος Κων. Χριστοφίλου' (αγγλ. Nicholas Constantine Christofilos'', προφ. «Κριστόφιλος», 16 Δεκεμβρίου 1916 – 24 Σεπτεμβρίου 1972) ήταν Έλληνας φυσικός.
Βιογραφικά στοιχεία
Το 1946 ανέπτυξε ιδέες για ένα σύγχροτρο και το 1949 συνέλαβε πρώτος την αρχή της ισχυρής εστίασης. Αντί να τη δημοσιεύσει σε ένα ερευνητικό επιστημονικό περιοδικό, την υπέβαλε ως αίτηση για δίπλωμα ευρεσιτεχνίας στις ΗΠΑ και στην Ελλάδα. Κανένας δεν πρόσεξε την ανακάλυψή του τότε και η αρχή ανακαλύφθηκε και πάλι το 1952 από τον Έρνεστ Κούραντ και τους συνεργάτες του (που ανεγνώρισαν την πρωτιά του Χριστοφίλου με δημοσίευσή τους ένα έτος αργότερα ) και εφαρμόσθηκε σε επιταχυντές στο Εθνικό Εργαστήριο του Μπρουκχέιβεν, στο Κορνέλ και στο CERN.
Μετά από αυτό, προσφέρθηκε μια θέση στον Χριστοφίλου από το Μπρουκχέιβεν το 1953. Ωστόσο, το 1956 ο Έλληνας φυσικός πήγε στο Εθνικό Εργαστήριο Λώρενς στο Λίβερμορ (LLNL) για να εργασθεί στον πειραματικό αντιδραστήρα πυρηνικής συντήξεως «Astron» στα πλαίσια του Προγράμματος Σέργουντ. Στο LLNL ο Χριστοφίλου εργάσθηκε και σε μερικά στρατιωτικά προγράμματα. Κατέστη μέλος της περίφημης συμβουλευτικής ομάδας JASON και υπήρξε επικεφαλής της Επιχειρήσεως «Argus», μιας σειράς πυρηνικών εκρήξεων σε μεγάλο υψόμετρο με σκοπό τη δημιουργία μιας ζώνης ακτινοβολίας στην ανώτερη ατμόσφαιρα ως μέσο άμυνας κατά των σοβιετικών διηπειρωτικών βαλλιστικών πυραύλων.
Το 1958 ο Χριστοφίλου πρότεινε τα ηλεκτρομαγνητικά κύματα εξαιρετικά χαμηλής συχνότητας (ELF) ως μέσο τηλεπικοινωνίας με υποβρύχια σε κατάδυση, και συνακόλουθα επινόησε το δίπολο εδάφους (Ground dipole), το μόνο είδος κεραίας που έχει αποδειχθεί πρακτικό για χρήση σε συχνότητες ELF. Η εφεύρεσή του αυτή εφαρμόσθηκε από το αμερικανικό πολεμικό ναυτικό ως Project ELF (αρχικά ως «Project Sanguine»), για το οποίο κατασκευάσθηκαν δύο ισχυροί πομποί ELF στο Μίσιγκαν και στο Ουισκόνσιν συνδεδεμένοι μεταξύ τους, των οποίων οι κεραίες αποτελούνταν από καλώδια γραμμών μεταφοράς ηλεκτρικού ρεύματος συνολικού μήκους 135 χιλιομέτρων και χρησίμευσαν από το 1989 μέχρι το 2004 για επικοινωνία με πυρηνικά υποβρύχια των ΗΠΑ σε όλο τον πλανήτη.
Το 1963 ο Χριστοφίλου τιμήθηκε με το χρυσό μετάλλιο Έλιοτ Κρεσόν (Elliott Cresson Medal) που απονέμει το Ίδρυμα Φραγκλίνου από το 1875.
Εξωτερικοί σύνδεσμοι
Κατηγορία:Έλληνες ηλεκτρολόγοι μηχανικοί Κατηγορία:Ελληνοαμερικανοί επιστήμονες
Θεόδωρος Βώκος
Ο Θεόδωρος Βώκος ήταν αγωνιστής του 1821.
Βιογραφία
Το έτος 1825 απέναντι από το Μεσολόγγι περιπλέχτηκε μεταξύ των μεγαλύτερων εχθρικών πλοίων (Ιργιάλας, Καπετάνιας και ένα άλλο) και τραυματίστηκε από τις εχθρικές βολές, ενώ του κόπηκαν και τα δυο τα χέρια. Παρέμεινε στο πλοίο του για να κρατήσει το πυρ και έγινε ολοκαύτωμα του πυρός προξενώντας μεγάλη ζημιά στα εχθρικά πλοία.
Στο ναυτικό μητρώο του 1833 αποκαλείται ήρωας.
Πηγές
Κατηγορία:Πυρπολητές του 1821 Θ
Ε.Α. Λάρισας
Ιστορική αναδρομή
Η Ε.Α.Λ. είναι η πρώτη ομάδα που δημιούργησε τμήματα καλαθοσφαίρισης στην πόλη της Λάρισας.
Την αγωνιστική περίοδο 1998-99 ο σύλλογος αναδείχθηκε Πρωταθλήτρια ομάδα της Γ' Εθνικής Κατηγορίας για τον 1ο Όμιλο Βορρά.
Κατά την αγωνιστική περίοδο 2004-05 ο σύλλογος κατέκτησε για μία ακόμη φορά το πρωτάθλημα της κορυφαίας κατηγορίας ανδρών της Ε.Σ.ΚΑ.Θ., λαμβάνοντας το δικαίωμα συμμετοχής στη Γ' Εθνική Κατηγορία.
Τη χρονιά, 2005-06 ολοκλήρωσε τις αγωνιστικές του υποχρεώσεις στη 10η θέση της τελικής βαθμολογίας του 1ου Ομίλου Βορρά, παραμένοντας στην κατηγορία. Την επόμενη περίοδο, ωστόσο, 2006-07, τερμάτισε στην 11η θέση του ίδιου ομίλου, γνωρίζοντας τον υποβιβασμό στις τοπικές κατηγορίες.
Αγωνιστική περίοδος 2012-13
Κατά την αγωνιστική περίοδο, 2012-13, η Ε.Α. Λάρισας έλαβε μέρος στο Πρωτάθλημα της Α1 Κατηγορίας Ανδρών που διοργανώνει η Ε.Σ.ΚΑ.Θ., ολοκληρώνοντας τις αγωνιστικές της υποχρεώσεις στην 9η θέση του βαθμολογικού πίνακα του δεύτερου ομίλου. Διεκδίκησε ανεπιτυχώς την παραμονή της στην κατηγορία σε αγώνα μπαράζ όπου ηττήθηκε με σκορ 73-71 από το Μύτικα Λάρισας, την ομάδα που βρέθηκε στην ίδια θέση στον έτερο όμιλο.
Έδρα του συλλόγου είναι το Κλειστό Γυμναστήριο Νεάπολης, χωρητικότητας 5.000 θέσεων. Πρόεδρος του συλλόγου είναι ο Σπύρος Μπαρμπούτης και έφορος του τμήματος ο Δημήτριος Νταβαρούκας. Καθήκοντα προπονητή διατηρεί ο Θοδωρής Μάμμος.
Ιστορική αναδρομή
Η ανδρική ομάδα πετοσφαίρισης της Ε.Α.Λ. ιδρύθηκε το 1968.
Ανήλθε στην Α' Εθνική Κατηγορία την περίοδο 1969-70. Συγκέντρωσε 8 συμμετοχές στην κατηγορία, από το 1969 έως το 1976, με μια διακοπή το 1975 οπότε και υποβιβάστηκε στη Β' Εθνική Κατηγορία, για να επανέλθει αφού κατέκτησε το πρωτάθλημα της Β' Εθνικής αήττητη.
Aποτελεί τη μοναδική σήμερα ομάδα ανδρών που δραστηριοποιείται στην πόλη της Λάρισας.
Αγωνιστική περίοδος 2012-13
Κατά την αγωνιστική περίοδο, 2012-13, η Ε.Α. Λάρισας λαμβάνει μέρος στο Πρωτάθλημα της κορυφαίας κατηγορίας της Ε.Σ.ΠΕ.Κ.ΕΛ., έχοντας μαθηματικά κατακτήσει την κορυφή, κάτι που την οδηγεί στην Α2 Εθνική την επόμενη περίοδο.
Κατά την αγωνιστική περίοδο 2012-13, η Ε.Α. Λάρισας λαμβάνει μέρος στο Πρωτάθλημα της Α2 Εθνικής Κατηγορίας.
Έδρα του συλλόγου είναι το Κλειστό Γυμναστήριο Νεάπολης, χωρητικότητας 5.000 θέσεων. Πρόεδρος του συλλόγου είναι ο Σπύρος Μπαρμπούτης και έφορος του τμήματος ο Γιώργος Φιτσούλας. Καθήκοντα προπονητή διατηρεί ο Πέτρος Πνάκας με βοηθό τον Σωκράτη Παπαστεργίου. Το ρόστερ του συλλόγου για την περίοδο 2012-13 απαρτίζουν οι αθλήτριες:
Εξωτερικοί σύνδεσμοι
Κατηγορία:Αθλητικοί σύλλογοι Λάρισας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι πάλης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι κολύμβησης Κατηγορία:Σωματεία Ε.Σ.ΚΑ.Θ. Κατηγορία:Σωματεία Ε.Σ.ΠΕ.Κ.ΕΛ. Κατηγορία:Ιδρύσεις αθλητικών συλλόγων το 1968 Κατηγορία:Ιδρύσεις ομάδων καλαθοσφαίρισης σε άγνωστο έτος
Αρμάν Λοπές
Ο Αρμάν Λοπές, γεννημένος στις 25 Μαρτίου 1943 στην επαρχία της Λεϊρία, είναι επιχειρηματίας και ποδοσφαιρικός παράγοντας, ο οποίος είναι περισσότερο γνωστός για την παρουσία του ως πρόεδρος της ΟΣ Λουζιτανός Σαιν-Μωρ για διάστημα πάνω από 30 ετών και στη συνέχεια της ΟΣ Κρετέιγ από το 2002.
Βιογραφία
Είναι ο μεγαλύτερος υιός οικογένειας με τρία παιδιά.
Το 1961, προκειμένου να αποφύγει τη στρατολόγησή του για να πολεμήσει στο μέτωπο του Πολέμου της ανεξαρτησίας της Αγκόλα, αναχώρησε για τη Γαλλία, κατόπιν σχετικής υπόδειξης του παππού του (στρατιώτη στη διάρκεια του Α΄ Παγκοσμίου Πολέμου). Ήταν στις 3 Νοεμβρίου 1961 που έφτασε στην Gare d'Austerlitz. Ξεκίνησε να εργάζεται σε δημόσια έργα και στη συνέχεια σε ένα κατάστημα επίπλων, όπου και ανέλαβε χρέη μεταφορέα με αποτέλεσμα να ταξιδέψει σχεδόν όλη τη Γαλλία.
Το 1966, η ποδοσφαιρική ομάδα της Ουνιάο Ντεσπορτίβα ος Λουζιτάνος ιδρύθηκε από εργαζόμενος στα επιπλοποιεία του Σαιν-Μωρ και με πρόεδρο τον Ζοζέ Λέμπρ. Ο Λοπές ανέλαβε χρέη προέδρου το 1971. Το 1972, ξεκίνησε να εργάζεται για μία εταιρεία με ειδίκευση την εκμετάλλευση της άμμου και ίδρυσε τη δική του επιχείρηση στη διάρκεια του ίδιου έτους. Οι Lusitanos άρχισαν σταδιακά να ανεβαίνουν τις κατηγορίες στην πυραμίδα του γαλλικού ποδοσφαίρου φτάνοντας στην PH το 1981. Μετά από οχτώ χρόνια στην ίδια κατηγορία, η ομάδα ξεκίνησε νέα ανοδική πορεία πετυχαίνοντας την άνοδο 5 φορές σε διάστημα οκτώ ετών. Η ομάδα της πορτογαλικής κοινότητας έφτασε στο Νασιονάλ το 1996, όπου και παρέμεινε για διάστημα δύο σεζόν προτού επιστρέψει στο CFA για να επιστρέψει εκ νέου για μία σεζόν, την περίοδο 2001-2002.
Το 2002, ανέλαβε χρέη προέδρου της USC, η οποία βρισκόταν τότε στην D2, της οποίας και παραμένει πρόεδρος μέχρι σήμερα. Είναι επίσης socio της πορτογαλικής Μπενφίκα.
Ταυτόχρονα, είναι πρόεδρος της Société Francilienne de Béton (κύριου χορηγού της ομάδας του από το 2003), καθώς και του ραδιοφωνικού σταθμού Radio Alfa.
Εξωτερικός Σύνδεσμος
Κατηγορία:Ιππότες της Λεγεώνας της Τιμής Κατηγορία:Γάλλοι πρόεδροι ποδοσφαιρικών ομάδων Κατηγορία:Πορτογάλοι επιχειρηματίες
VoIP
Το Voice over IP ή VoIP ή τηλεφωνία μέσω διαδικτύου (ελληνιστί ΦεΔΠ, δηλαδή "Φωνή επί διαδικτυακού πρωτοκόλλου), χαρακτηρίζει μια ομάδα πρωτοκόλλων-τεχνολογιών (H.323, SIP), η οποία προσφέρει φωνητική συνομιλία σε πραγματικό χρόνο με σχετικά καλή ποιότητα πλέον και στην ουσία χωρίς κόστος. Οι συνομιλίες αυτές παραδοσιακά γίνονταν αποκλειστικά μέσω PC που ήταν συνδεδεμένο με το Διαδίκτυο (Internet) και διέθετε μικρόφωνο, ακουστικά και το κατάλληλο λογισμικό. Η κλήση κατέληγε σε ένα άλλο, ανάλογα εξοπλισμένο, PC χωρίς να υπάρχει κάποια επιπλέον χρέωση, εκτός από αυτή της πρόσβασης στο Διαδίκτυο, αφού στη συγκεκριμένη επικοινωνία δεν μεσολαβεί κάποιος παραδοσιακός φορέας τηλεπικοινωνιών (π.χ. ΟΤΕ) παρά μόνο το Διαδίκτυο.
Τον τελευταίο καιρό έχουν εμφανιστεί οι λεγόμενοι εναλλακτικοί (ιντερνετικοί) τηλεπικοινωνιακοί φορείς, οι οποίοι προσφέρουν προώθηση των κλήσεων VoIP σε σταθερά δίκτυα τηλεπικοινωνιών σε εξαιρετικά χαμηλό κόστος. Υπάρχει επίσης η δυνατότητα της προώθηση των κλήσεων από δίκτυα σταθερής η κινητής τηλεφωνίας προς δίκτυα voip αποκτώντας πραγματικό αριθμό σταθερού τηλεφώνου. Για παράδειγμα ο χρήστης μπορεί να αγοράσει τηλεφωνικό αριθμό από κάποια γεωγραφική περιοχή της Ελλάδας μέσω κάποιας εταιρίας (π.χ Yuboto-Telephony, Viva), να εγκαταστήσει ειδικό λογισμικό voip στο κινητό του / tablet / Laptop του και να ταξιδεύει σε όλο τον κόσμο αλλά να δέχεται κλήσεις σε σταθερό αριθμό τηλεφώνου μέσω του διαδικτύου στην φορητή συσκευή του. Μερικοί εξ αυτών έχουν παρουσιάσει και ειδικές τηλεφωνικές συσκευές USB VoIP, οι οποίες συνεργάζονται με το αντίστοιχο λογισμικό στον Η/Υ και καθιστούν τις κλήσεις μέσω Διαδικτύου σαφώς πιο λειτουργικές. Υπάρχουν για παράδειγμα, το δικτυακό τηλέφωνο Taichi, το Cyberphonek , η υπηρεσία FWD , το e-Voice της HOL  ή το Voice@net του ΟΤΕnet. Σε αυτές τις περιπτώσεις ο χρήστης αγοράζει χρόνο ομιλίας, μέσω πιστωτικής κάρτας, για παράδειγμα, και τον χρησιμοποιεί κατά βούληση.
Μέσα στο 2009 έκαναν την εμφάνιση τους και οι πρώτες ελληνικές εταιρείες που παρέχουν ελληνικά νούμερα για χρήση με VoIP υπηρεσίες. Παραδείγματα τέτοιων εταιρειών είναι η IPVoice, Viva Services, η Yuboto-Telephony, η Omnivoice , η Inter Telecom ,η Modulus   η Smart-Voip η Future Solution και ή Voiceland
Τηλεφωνικοί Αριθμοί για χρήση VoIP
Εκτός από ελληνικούς αριθμούς με γεωγραφικό προορισμό, υπάρχει και ειδική σειρά ελληνικών αριθμών που προορίζονται ειδικά για χρήση VoIP και δεν έχουν γεωγραφικό περιορισμό (μπορούν να κληθούν από οπουδήποτε). Τα νούμερα αυτά ξεκινάνε από 70 και κάποιοι τηλεπικοινωνιακοί πάροχοι έχουν ξεκινήσει να τα διαθέτουν (π.χ. Viva Services, η Yuboto-Telephony(με την νέα αριθμοσειρά 7003000XXX), CitiVoice, Inter Telecom , Voiceland)
Χρήση συσκευών DECT
== Τηλεφωνικά κέντρα VoIP == Το πρότυπο VoIP για τα τηλεφωνικά κέντρα είναι το SIP (Session Initiate Protocol) που έχει πολλές υλοποιήσεις από διάφορους κατασκευαστές τηλεφώνων και άλλων συσκευών. Χρησιμοποιείται και στα τηλεφωνικά κέντρα τύπου Asterisk μαζί με το ΙΑΧ2 (Inter Asterisk Exchange).
Λύσεις με τηλεφωνικά κέντρα (PBX - Private Box eXchange) που χρησιμοποιούν VoIP είναι το Asterisk. Με αυτά μπορούμε να διαχειριζόμαστε σε τοπικά δίκτυα τις κλήσεις μας και έτσι να έχουμε μικρότερο κόστος τηλεφωνημάτων ή και δωρεάν εφόσον τα κέντρα αυτά επικοινωνούν μεταξύ τους.
Πολλά VoIP τηλεφωνικά κέντρα στηρίζονται σε συστήματα ανοιχτού κώδικα βασισμένα πάνω στο Asterisk. Από τα πιο γνωστά είναι το FreePBX, το Elastix (το οποίο εξαγοράστηκε από την 3CX) και το Issabel το οποίο στηρίχτηκε πάνω στην τελευταία ανοιχτή έκδοση του Elastix.
Είναι σημαντικό να αναφερθεί ότι ένα VoIP τηλεφωνικό κέντρο δεν υποστηρίζει αποκλειστικά μόνο τηλεφωνικές γραμμές από VoIP τηλεφωνικούς παρόχους. Με την χρήση ειδικών καρτών ή gateways, μπορείτε να συνδέσετε και να αξιοποιήσετε τις γραμμές και των παραδοσιακών φορέων τηλεπικοινωνιών (π.χ. ΟΤΕ, Wind, Forthnet). Με αυτό το τρόπο θα μπορείτε να κάνετε χρήση και του πακέτου ομιλίας που σας προσφέρει ο εκάστοτε πάροχος με δωρεάν ώρες ομιλίας.
Άλλες Εφαρμογές VoIP
Ένα άλλο κομμάτι εφαρμογών VoIP αναφέρεται αποκλειστικά σε χρήση στο διαδίκτυο. Δηλαδή οι κλήσεις γίνονται μόνον από PC σε PC, όπου κάποιο από αυτά αναλαμβάνει το ρόλο του εξυπηρετητή (server), ενώ τα υπόλοιπα είναι σε κατάσταση πελάτη (client). Τέτοιες εφαρμογές είναι το TeamSpeak, το RogerWilco , το Tox (του οποίου η σύνδεση μεταξύ των χρηστών είναι κρυπτογραφημένη) και αρκετές άλλες. Σε αυτές, οι κλήσεις δεν περνάνε μέσα από τον server κάποιου επίσημου φορέα, αλλά μέσα από τον εκάστοτε τοπικό server του δικτύου (PC). Φυσικά αυτές οι κλήσεις είναι χωρίς χρέωση και περιορίζονται στο τοπικό δίκτυο (στους Η/Υ που συνδέονται στον server).
Υπηρεσίες voip χρησιμοποιούνται ευρέως από εταιρείες call center (λόγω του χαμηλού κόστους) αλλά και από εταιρείες και ιδιώτες που βρίσκονται σε διαφορετικό γεωγραφικό προορισμό. Για παράδειγμα, τα περισσότερα call center μεγάλων εταιρειών έχουν σταθερούς αριθμούς τηλεφώνου με γεωγραφικό προορισμό εντός Ελλάδας αλλά η τοποθεσίας του τηλεφωνικού κέντρου μπορεί να βρίσκεται σε μία χώρα του εξωτερικού.
Εξωτερικοί σύνδεσμοι
Το άρθρο βασίζεται στο κείμενο Voip που δημοσιεύτηκε στο wiki του Heraklion Wireless (ιστορικό).
Κατηγορία:Διαδίκτυο
Κατηγορία:Τηλεφωνία
Καφέ Λε Σελέκτ
Το Καφέ Λε Σελέκτ (Le Select) είναι ένα από τα πιο παραδοσιακά καφενεία στο Παρίσι και από τα πιο γνωστά σημεία συνάντησης συγγραφέων και καλλιτεχνών. Βρίσκεται στη γωνία της Λεωφόρου του Μονπαρνάς (99, Blvd du Montparnasse) και της οδού Βαβέν (Vavin) στην Αριστερή Όχθη (Rive Gauche) του Σηκουάνα, απέναντι ακριβώς από τα δύο άλλα διάσημα καφέ της περιοχής, το Καφέ Λα Κουπόλ και το Καφέ Λε Ντομ (Μετρό: Vavin).
Από τη δεκαετία του 1920, το Καφέ Λε Σελέκτ ήταν χώρος συνάντησης συγγραφέων και καλλιτεχνών. Εδώ σύχναζαν και έπιναν τον τυπικό γαλλικό καφέ τους, πριν ακόμη γίνουν διάσημα ονόματα, ο Ισπανός ζωγράφος Χοάν Μιρό (Joan Mirό), ο Έρνεστ Χέμινγουεϊ (Ernest Hemingway) και η Σιμόν ντε Μπωβουάρ (Simone de Beauvoir).
Τακτικός θαμώνας ήταν και ο Αμερικανός ποιητής Χαρτ Κρέιν (Hart Crane), όπως και οι ζωγράφοι Χαϊμ Σουτίν (Chaim Soutine), Ζυλ Πασκέν (Jules Pascin), βουλγαρικής καταγωγής, και Σαλβαντόρ Νταλί (Salvador Dali). Μετά τα πογκρόμ που ακολούθησαν την οκτωβριανή επανάσταση στη Ρωσία, το Καφέ Λε Σελέκτ αποτέλεσε και σημείο συγκέντρωσης Ρώσων πολιτικών προσφύγων.
Σήμερα, το Καφέ Λε Σελέκτ αποτελεί προσφιλές στέκι νεότερων συγγραφέων και καλλιτεχνών της γαλλικής αβαν-γκάρντ (avant-garde).
Πηγές
Κατηγορία:Καφέ στο Παρίσι
Μάικλ Φίνκε
Ο Μάικλ Φίνκε (γεννήθηκε στο Σαμπέιν (Ιλινόις), στις 26 Απριλίου 1996 ) είναι Αμερικανός καλαθοσφαιριστής, που παίζει στον Άρη της Α1 Εθνικής. Με ύψος 2,08 μέτρων παίζει στη θέση του πάουερ φόργουορντ.
Αθλητική σταδιοδρομία
Έπαιξε τρεις χρονιές με τους Ιλινόις Φάιτινγκ Ιλάιναϊ του Πανεπιστημίου του Ιλινόις στο Ερμπάνα-Σαμπέιν και το 2018, έφυγε για να εισέλθει στο Πανεπιστήμιο του Γκραντ Κάνιον, που βρίσκεται στο Φοίνιξ της Αριζόνα, όπου αγωνίστηκε την περίοδο 2018-19 στο NCAA με τους Γκραντ Κάνιον Άντελοουπς.
Τον Δεκέμβριο του 2019, άφησε τον σύλλογο της Βαρσοβίας και υπέγραψε με την Κάλεβ/Κράμο για να παίξει στην 1η Εσθονίας και τη VTB Λίγκα. Στο εγχώριο πρωτάθλημα, είχε μέσο όρο 9,92 πόντους σε 12 αγώνες και 6,38 πόντους σε 8 αγώνες της VTB Λιγκ.
Την περίοδο 2020-21, πηγαίνει στην Ολλανδία για να παίξει στην Λέιντεν της 1ης Ολλανδίας, στην οποία έχει μέσο όρο 12,59 πόντους σε 27 παιχνίδια που έπαιξε.
Στις 26 Ιουλίου 2021, ο Φίνκε υπέγραψε στον Ηρακλή στην Α1 Εθνική.
Στις 24 Σεπτεμβρίου 2021, ο Φίνκε υπέγραψε στον Άρη στην Α1 Εθνική.
Παναγία των Παρισίων (αποσαφήνιση)
Η Παναγία των Παρισίων είναι ο μητροπολιτικός χριστιανικός ναός της πόλης του Παρισιού.
Ζιλ Ντελέζ
Ο Ζιλ Ντελέζ (Gilles Deleuze, 18 Ιανουαρίου 1925 - 4 Νοεμβρίου 1995) ήταν Γάλλος φιλόσοφος, ακαδημαϊκός και συγγραφέας, ο οποίος έγραψε πολλά βιβλία σχετικά με τη φιλοσοφία, τη λογοτεχνία, τον κινηματογράφο και την πολιτική. Έδειξε μεγάλο ενδιαφέρον για τη θεωρία του αναρχισμού, την οποία και εξέλιξε.
Γεννήθηκε στο Παρίσι της Γαλλίας και δίδαξε το μάθημα της φιλοσοφίας σε πολλά Λύκεια της χώρας. Το 1969 τον δέχτηκε το περιβόητο για την εποχή, ριζοσπαστικό πανεπιστήμιο Paris VII στην Βενσέν, κατόπιν πρότασης του Μισέλ Φουκώ. Από το 1968 άρχισε να πάσχει από μία πνευμονική πάθηση, η οποία επιδεινώθηκε το 1992. Αυτό είχε ως αποτέλεσμα να αυτοκτονήσει το Νοέμβρη του 1995, σε ηλικία 70 ετών.
Παραπομπές
Κατηγορία:Γάλλοι φιλόσοφοι Κατηγορία:Γάλλοι συγγραφείς Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα
Smart Forstars
thumb|left|Το προφίλ του Smart Forstars.
Το Smart Forstars ήταν ένα πρωτότυπο αυτοκίνητο (concept car) από τη γερμανική αυτοκινητοβιομηχανία Smart. Παρουσιάστηκε στα τέλη Σεπτεμβρίου του 2012 στο Διεθνές Σαλόνι Αυτοκινήτου του Παρισιού (το οποίο διήρκησε από τις 28 Σεπτεμβρίου έως τις 14 Οκτωβρίου 2012) ως ένα 3-πορτο 2-θέσιο αμιγώς ηλεκτρικό πειραματικό μοντέλο SUC (Sport Utility Coupé), με οροφή από γυαλί και με ένα σύστημα ηλεκτροκίνησης που ήταν σχεδόν πανομοιότυπο με το σύστημα του ηλεκτροκίνητου Smart Fortwo Brabus. Το όνομα του αυτοκινήτου («για τα άστρα»), προήλθε από τη δυνατότητα των 2 επιβατών του να κοιτάζουν τον έναστρο ουρανό μέσα από τη γυάλινη οροφή του. thumb|left|Το σαλόνι του Smart Forstars.
Παράλληλα, το Forstars ήταν μία σχεδιαστική σπουδή για τα επερχόμενα (τότε) Smart Fortwo τρίτης γενιάς και Forfour δεύτερης γενιάς, με την αισθητική του και τα ελκυστικά και φωτεινά χρώματά του, μέσα και έξω, αποσκοπώντας να απευθύνεται κυρίως στο νεανικό κοινό. Τα μπροστινά φώτα του, σχήματος U, ήταν τεχνολογίας LED, ενώ και το τιμόνι του ήταν επίσης σχήματος U και οι ζάντες του ήταν μαύρες και 21 ιντσών, με ελαστικά διαστάσεων 245/35. Η ισχύς του ηλεκτροκινητήρα ήταν 82 hp (60 kW), η ροπή 135 N·m και η τελική ταχύτητα ήταν 130 χιλιόμετρα την ώρα ή 80 μίλια την ώρα. Οι μπαταρίες του μοντέλου είναι μπαταρία ιόντων λιθίου η καθεμία και χωρητικότητας 17,6 kWh.
Μάλιστα το Forstars βασίστηκε στην ίδια δομή με το επίσης πρωτότυπο Smart For-Us που είχε παρουσιαστεί τον Ιανουάριο του 2012 στο Σαλόνι Αυτοκινήτου του Ντιτρόιτ. Αν και είχε ξεκαθαριστεί εξ αρχής ότι κανένα από τα δύο μοντέλα δεν θα έφτανε αυτούσιο στην παραγωγή, ωστόσο πολλά σχεδιαστικά στοιχεία μεταφέρθηκαν στα Smart Fortwo τρίτης γενιάς και Smart Forfour δεύτερης γενιάς, που και τα δύο μάλιστα κυκλοφόρησαν ταυτόχρονα την ίδια ημερομηνία, στις 22 Νοεμβρίου 2014, σε όλες τις αγορές της Ευρώπης, μεταξύ των οποίων και στην Ελλάδα.
Εξωτερικοί σύνδεσμοι
Κατηγορία:Πρωτότυπα μοντέλα αυτοκινήτων Κατηγορία:Μοντέλα Smart Κατηγορία:Γερμανικά αυτοκίνητα Κατηγορία:Ηλεκτρικά αυτοκίνητα
Σαλαμινία
Σαλαμινία ονομαζόταν το καράβι των Αθηναίων του 5ου αι. π.Χ., που κατά τη διάρκεια του Πελοποννησιακού πολέμου ήταν επιφορτισμένο με τη μεταφορά μηνυμάτων από και προς τους Δελφούς και επέστρεφε με τους χρησμούς των Δελφών.
Παραπομπές
Κατηγορία:Πελοποννησιακός πόλεμος Κατηγορία:Ναυτικό της Αρχαίας Αθήνας
Χαρίσιος Μεγδάνης
Ο Χαρίσιος Μεγδάνης (1768 - 1823) ήταν Έλληνας ιερέας, συγγραφέας και γιατρός από την Κοζάνη.
Βιογραφικό
Γεννήθηκε το 1768 και καταγόταν από οικογένεια αρματωλών από το Ριάχοβο (Πολύρραχο) Σερβίων. Η οικογένειά του, της οποίας μέλος ήταν και ο κλέφτης Πάνος Μεϊντάνης είχε απώτερη καταγωγή από το Πισοδέρι Φλώρινας. Υπήρξε μαθητής του Ιωάννη Πέζαρο, του Ιωνά Σπαρμιώτη και του Αμφιλόχιου Παρασκευά. Εργάστηκε ως οικοδιδάσκαλος στην Πέστη της Ουγγαρίας και όταν επέστρεψε στην Κοζάνη έγινε ιερέας ενώ σπούδασε και ιατρική. Ήταν πεθερός του επίσης γιατρού και λόγιου Γεώργιου Σακελλάριου. Μυήθηκε στη Φιλική Εταιρία από τον πρόκριτο Κοζάνης Δ.Τακιατζή.
Το λογοτεχνικό έργο του
Από τα έργα του εκδόθηκαν:
Η Αγγελία του αποτελεί σημαντική πηγή για τα σχολεία της Κοζάνης μέχρι το 1819 και η Απογραφική έκθεσις του μεσημβρινού μέρους της Μακεδονίας (Πτολεμαΐδα 1940) βασική ιστορική πηγή για την ιστορία της δυτικής Μακεδονίας κατά την Τουρκοκρατία.
Τα έργα του Ηρωικαί ιστορίαι και Λεξικό ιατρικής έχουν χαθεί.
Αναφορές
Κατηγορία:Έλληνες συγγραφείς Κατηγορία:Έλληνες ιατροί του 18ου αιώνα Κατηγορία:Έλληνες λόγιοι του 19ου αιώνα Κατηγορία:Έλληνες ιατροί του 19ου αιώνα
Κοινότητα Πατσιανού
Η Κοινότητα Πατσιανού είναι κοινότητα του Δήμου Σφακίων στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Πατσιανός. Εκτός από την έδρα της, η κοινότητα περιλαμβάνει τους οικισμούς Καλλικράτης, Καψοδάσος και Φραγκοκάστελλο. Η απογραφή του 2011 αναφέρει:
Συνολικά η κοινότητα έχει 314 κατοίκους και εκπροσωπείται από πενταμελές Συμβούλιο με επικεφαλής τον πρόεδρο κ. Γεώργιο Λεδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:
Λαίδη Αικατερίνη Πέρσι
Η Λαίδη Αικατερίνη Πέρσι (18 Μαΐου 1423 - 1475) ήταν κόρη του Χένρι Πέρσι, 2ου Κόμη του Νορθάμπερλαντ και της Ελεονώρας Νέβιλ δεύτερης κόρης του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ. Οι γονείς της Ιωάννας Μπωφόρ ήταν ο Ιωάννης της Γάνδης και η τρίτη σύζυγος και πρώην ερωμένη του Αικατερίνη Σουίνφορντ.
Οικογένεια
Με τον σύζυγο της Έντμουντ Γκρέυ, 1ο κόμη του Κεντ απέκτησε :
Πηγές
Κατηγορία:Οικογένεια Πέρσι Κατηγορία:Αγγλίδες κόμισσες
Γεγονότα Νοεμβρίου 2021
Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2021, συνοδευόμενα από τις πηγές μέσω των οποίων μεταδόθηκαν.
1 Νοεμβρίου
Καταστροφές και δυστυχήματα
Υγεία και περιβάλλον
Πολιτική και εκλογές
Επιστήμη και τεχνολογία
2 Νοεμβρίου
Πόλεμος και επιθέσεις
Υγεία και περιβάλλον
Οικονομία
Καταστροφές και δυστυχήματα
Αθλητισμός
3 Νοεμβρίου
Πόλεμος και επιθέσεις
Καταστροφές και δυστυχήματα
4 Νοεμβρίου
Καταστροφές και δυστυχήματα
Υγεία και περιβάλλον
Πολιτική και εκλογές
5 Νοεμβρίου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Νόμος και έγκλημα
6 Νοεμβρίου
Καταστροφές και δυστυχήματα
Υγεία και περιβάλλον
7 Νοεμβρίου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Πολιτική και εκλογές
Αθλητισμός
8 Νοεμβρίου
Καταστροφές και δυστυχήματα
Υγεία και περιβάλλον
Διεθνείς σχέσεις
9 Νοεμβρίου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Διεθνείς σχέσεις
10 Νοεμβρίου
Οικονομία και επιχειρήσεις
Πολιτική και εκλογές
11 Νοεμβρίου
Καταστροφές και δυστυχήματα
Υγεία και περιβάλλον
12 Νοεμβρίου
Καταστροφές και δυστυχήματα
Διεθνείς σχέσεις
Πολιτική και εκλογές
13 Νοεμβρίου
Υγεία και περιβάλλον
Νόμος και έγκλημα
14 Νοεμβρίου
Καταστροφές και δυστυχήματα
Υγεία και περιβάλλον
Πολιτική και εκλογές
15 Νοεμβρίου
Ένοπλες συγκρούσεις και επιθέσεις''
Διεθνείς σχέσεις
Πολιτική και εκλογές
Επιστήμη και τεχνολογία
16 Νοεμβρίου
Πόλεμος και επιθέσεις
Επιστήμη και τεχνολογία
17 Νοεμβρίου
Πόλεμος και επιθέσεις
18 Νοεμβρίου
Υγεία και περιβάλλον
Πολιτική και εκλογές
19 Νοεμβρίου
Υγεία και περιβάλλον
20 Νοεμβρίου
Νόμος και έγκλημα
21 Νοεμβρίου
Πόλεμος και επιθέσεις
Υγεία και περιβάλλον
Νόμος και έγκλημα
Πολιτική και εκλογές
Αθλητισμός
22 Νοεμβρίου
Πόλεμος και επιθέσεις
Οικονομία και επιχειρήσεις
Καταστροφές και δυστυχήματα
Υγεία και περιβάλλον Πολιτική και εκλογές
23 Νοεμβρίου
Πόλεμος και επιθέσεις
Οικονομία και επιχειρήσεις
Καταστροφές και δυστυχήματα Υγεία και περιβάλλον
24 Νοεμβρίου
Ένοπλες συγκρούσεις και επιθέσεις
Καταστροφές και δυστυχήματα
Υγεία και περιβάλλον
Πολιτική και εκλογές
25 Νοεμβρίου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Πολιτική και εκλογές
26 Νοεμβρίου
Ένοπλες συγκρούσεις και επιθέσεις
Επιχειρήσεις και οικονομία
Καταστροφές και δυστυχήματα
Υγεία και περιβάλλον
Διεθνείς σχέσεις
27 Νοεμβρίου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Διεθνείς σχέσεις
28 Νοεμβρίου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Πολιτική και εκλογές
29 Νοεμβρίου
Πολιτική και εκλογές
30 Νοεμβρίου
Υγεία και περιβάλλον για την COVID-19 είναι πιθανό να είναι αποτελεσματικό κατά της σοβαρής ασθένειας από την παραλλαγή Όμικρον. (Reuters)
Πολιτική και εκλογές
Μαγνητική αδράνεια
Με τον όρο μαγνητική αδράνεια χρακτηρίζεται στη Φυσική η ιδιότητα που παρουσιάζουν τα μαγνητικά σώματα κατά την οποία η μαγνητική επαγωγή δεν ακολουθεί αμέσως τις μεταβολές της έντασης του μαγνητικού πεδίου, αλλά μετά την παρέλευση κάποιου χρόνου.
Στη περίπτωση μαγνήτισης δι΄ εναλλασσομένου ρεύματος η μαγνητική αδράνεια συνεπάγεται μεταβολές της επαγωγής κατά τον κύκλο της "υστέρησης", ενώ οι μεταβολές της έντασης είναι κανονικά ημιτονοειδείς.
Δείτε σχετικά
Αδρανεια
Παναγιώτης Σοφιανόπουλος
Ο Παναγιώτης Σοφιανόπουλος (1786, Σοπωτό Καλαβρύτων - 1856, Σύρος) ήταν Έλληνας ιατρός, Φιλικός, αγωνιστής του 1821, εκδότης, πολιτικός και υποστηρικτής προοδευτικών για την εποχή του ιδεών. Για τη δραστηριότητά του και τις ιδέες του αφορίστηκε από την εκκλησία και φυλακίστηκε.
Στην επανάσταση
Με το ξέσπασμα της Ελληνικής Επανάστασης υπηρέτησε ως γιατρός στα επαναστατικά στρατεύματα. Κατά την πρώτη περίοδο της επανάστασης ακολούθησε τον Δημήτριο Υψηλάντη, ενώ αργότερα διετέλεσε γραμματικός του Γιάννη Γκούρα και σύμβουλος του Ι. Κωλέττη. Στον Εμφύλιο τάχθηκε με το μέρος των κυβερνητικών δυνάμεων, συνοδεύοντας μάλιστα τα ρουμελιώτικα στρατεύματα στην εκστρατεία τους εναντίον της Πελοποννήσου κατά τα τέλη του 1824. Για τη δράση του κατά τη συγκεκριμένη περίοδο, ο Σοφιανόπουλος έχει δεχτεί αρκετές κατηγορίες στις οποίες περιλαμβάνονται μεταξύ άλλων οι βασανισμοί του προκρίτου της Κορινθίας Σωτήρη Νοταρά (ο οποίος επιπλέον αναγκάστηκε να τον ορίσει κληρονόμο της κτηματικής του περιουσίας ), του ιερωμένου Ιωακείμ κατά την επιδρομή στη Γαστούνη (έδρα του Γεωργίου Σισίνη) και του Παλαιών Πατρών Γερμανού.
Στα πλαίσια του ελληνικού κράτους
Από το 1826 ως το 1832 έζησε στη Γαλλία όπου επηρεάστηκε από τις προοδευτικές ιδέες των Σαιν-Σιμόν και Φουριέ. Επέστρεψε στην Ελλάδα και το 1834 εγκαταστάθηκε στην Αθήνα, ενώ το ίδιο έτος διορίστηκε γιατρός στην Λοκρίδα και τη Φωκίδα. Τα επόμενα χρόνια εξέδωσε το περιοδικό Πρόοδος (εβδομαδιαίο ή δεκαπενθήμερο, κυκλοφόρησε από τον Ιούλιο του 1836 ως το 1854) και τις εφημερίδες Σωκράτης (1838-1848) και Νέος Κόσμος (1849-1854). Το 1842 ανατύπωσε τις μεταφράσεις του Κοραή στο έργο του Τσέζαρε Μπεκαρία Περί αδικημάτων και ποινών και τα άπαντα του Ισοκράτη.
Οι νεωτεριστικές ιδέες του Σοφιανόπουλου προκάλεσαν την αντίδραση της κοινωνικής ελίτ αλλά και της Εκκλησίας. Λόγω του γεγονότος πως δημοσίευε άρθρα που παραβίαζαν τον νόμο περί Τύπου, ενεπλάκη σε αρκετές δικαστικές διαμάχες. Μάλιστα το 1838, εξαιτίας ενός άρθρου του στο τεύχος 25 της Προόδου το οποίο θεωρήθηκε ότι στρεφόταν κατά του βασιλιά Όθωνα και της κυβέρνησης καταδικάστηκε σε επτάμηνη φυλάκιση και πρόστιμο 500 δραχμών. Μετά την απόρριψη της ανακοπής που κατέθεσε εξέτισε την ποινή του στις φυλακές της Αθήνας και του Ναυπλίου. Αργότερα, τον Μάιο του 1844 η Ιερά Σύνοδος αφόρισε το βιβλίο του Ο Ευαγγελισμός της προόδου με το σκεπτικό πως αυτό περιλάμβανε εκφράσεις προσβλητικές προς το δόγμα της ορθοδοξίας, το Άγιο Πνεύμα και την Παναγία.
Ο Σοφιανόπουλος ασχολήθηκε και με την πολιτική, καθώς το καλοκαίρι του 1845 ήταν υποψήφιος με τη παράταξη Κωλέττη στις επαναληπτικές εκλογές της περιφέρειας Καλαβρύτων όπου αν και κατάφερε να εκλεγεί δεν άσκησε ποτέ τα καθήκοντα του καθώς τον Οκτώβριο του ίδιου έτους οι εκλογές ακυρώθηκαν. Πέθανε στη Σύρο το 1856 αμέσως μετά την αποφυλάκιση του από τις αγγλογαλλικές δυνάμεις κατοχής. Αδελφός του ήταν ο Νικολέτος, αγωνιστής του 1821 και απόγονος του ο πολιτικός Ιωάννης Σοφιανόπουλος.
Απόψεις
Στα άρθρα του ο Σοφιανόπουλος στρεφόταν κατά των ισχυρών της γης κατηγορώντας τους ότι ποτέ δεν ενδιαφέρθηκαν για τον λαό. Για την κοινωνία υποστήριζε πως αυτή έπρεπε να διαμορφωθεί ως μια συντροφική κοινωνία, σκοπός της οποίας θα ήταν η μετατροπή της πολιτείας σε μια συντροφική συνταγματική οργάνωση που θα ικανοποιεί τις ανάγκες των ανθρώπων, θα τους λύσει τις βιοτικές και μορφωτικές ανάγκες και θα τους καταστήσει ευτυχισμένους καθώς η Εκτελεστική εξουσία του κυριάρχου λαού θα έχη εργοστάσια, καταστήματα και σχολεία γεωργίας, τσοχών...και εν γένει βιομηχανικά εργοστάσια όλων εκείνων των χειροτεχνημάτων όσα εφευρέθησαν και ευρίσκονται προς πολλαπλασίασιν, τελειοποίησιν και αύξησιν των φυσικών και των λογικών του ανθρώπου δυνάμεων.
Ο Σοφιανόπουλος, που θεωρείται ο πρώτος Έλληνας φεμινιστής, υποστήριζε πως πρέπει να λείψουν αι μεταξύ γυναικός και ανδρός διαφοραί και τα οποία επύκνωσεν η δεισιδαιμονία και η υποκρισία...Αι γυναίκες είναι ανάγκη να κυβερνούν τας ανθρωπίνους κοινωνίας μαζί με τους άνδρας.
Βιβλιογραφία
Κατηγορία:Αγωνιστές του 1821 Κατηγορία:Έλληνες ιατροί του 19ου αιώνα Κατηγορία:Έλληνες δημοσιογράφοι Κατηγορία:Βουλευτές Καλαβρύτων Κατηγορία:Έλληνες σοσιαλιστές Κατηγορία:Έλληνες λόγιοι του 19ου αιώνα Κατηγορία:Σαινσιμονιστές Κατηγορία:Ελληνίδες φεμινίστριες
Μαγνητικό φράγμα
Μαγνητικό φράγμα ή μαγνητικός κλωβός χαρακτηρίζεται οποιοδήποτε κοίλο σφαιρικό ή κυλινδρικό σώμα μέσα στο οποίο τοποθετείται αντικείμενο για την προφύλαξή του από μαγνητική επαγωγή. Πράγματι έχει διαπιστωθεί ότι οι μαγνητικές γραμμές προτιμούν να διέλθουν διαμέσου των τοιχωμάτων του φράγματος που έχουν μεγάλη μαγνητική διαπερατότητα αφήνωντας τελείως ανεπηρέαστο τον εσωτερικό χώρο τους.
Τα μαγνητικά φράγματα χρησιμοποιούνται ως προφυλακτήρες κυρίως των οργάνων ηλεκτρικών μετρήσεων από την επίδραση του μαγνητικού πεδίου.
Φράγμα
Αντώνιος Βώκος
Ο Αντώνιος Βώκος ήταν αγωνιστής του 1821.
Βιογραφία
Ο Αντώνιος Βώκος ήταν γιός του Θεόφιλου Βώκου, γεννήθηκε το 1803 στην Ύδρα και ήταν εμποροπλοίαρχος. Το 1825 κοντά στη Σούδα της Κρήτης με απαράμιλλη τόλμη και γενναιότητα κατόρθωσε να προσκολλήσει το πυρπολικό του μαζί με τα άλλα του Θεόδωρου Βώκου και Ανδρέα Πιπίνου σε μεγάλο εχθρικό πλοίο. Τον Μάρτιο του 1825 στο Κρητικό πέλαγος κατάκαψε εχθρική κορβέτα. Πήρε μέρος στην εκδρομή του ελληνικού στόλου στην Αλεξάνδρεια. Αφού εφοδιάστηκε στην Ύδρα μαζί με τον Κωνσταντίνο Κανάρη, Τομπάζη και Κριεζή κατόρθωσε να περάσει απαρατήρητος μέσα από την φρουρά του λιμανιού της Αλεξάνδρειας και να μπουν στον τελευταίο μυχό. Πρώτος ο Κανάρης έδωσε το πυρ προσκολούμενος στα αγκυροβολημένα πλοία, αλλά αντικρούστηκε και κινδύνεψε πολύ. Κατέφυγε στο πλοίο του Βώκου, και με αυτό ξεφύγανε και οι δυο από την καταδίωξη, αν και οι εχθροί είχαν πολλά ευκίνητα και ταχύπλοα σκάφη.
Παραπομπές
Κατηγορία:Καπεταναίοι του 1821 Α
Έρικ Λόκετ
Ο Έρικ Λόκετ (γεννήθηκε στην Ατλάντα (Τζόρτζια), στις 25 Δεκεμβρίου 1995) είναι Αμερικανός καλαθοσφαιριστής, που παίζει στην ομάδα του Άρη της Α1 Εθνικής. Με ύψος 1,96 μέτρων παίζει στη θέση του σμολ φόργουορντ.
Αθλητική σταδιοδρομία
Αφού δεν επελέγη στο ντραφτ του NBA του 2019, στις 29 Φεβρουαρίου 2020, υπέγραψε για μιάμιση χρονιά στους Μπρίστολ Ακάντεμι Φλάιερς του Βρετανικού Πρωταθλήματος. Τη χρονιά 2019-20 έπαιξε 4 παιχνίδια στα οποία είχε 14,50 πόντους μέσο όρο.
Ιωάννης Τουρούντζιας
Ο Ιωάννης ή Νάν(ν)ος Τουρούντζιας του Γεωργίου (- 1824), ήταν λόγιος και οπλαρχηγός της Ελληνικής Επανάστασης του 1821.
Curtiss-Wright AT-9 Jeep
Το Curtiss-Wright AT-9 Jeep ήταν δικινητήριο αεροσκάφος προκεχωρημένης εκπαίδευσης το οποίο χρησιμοποιήθηκε στις Ηνωμένες Πολιτείες κατά τη διάρκεια του Β΄ Παγκοσμίου Πολέμου για τη μετάπτωση των πιλότων από τα μονοκινητήρια εκπαιδευτικά σε δικινητήριους τύπους. Επρόκειτο για ένα χαμηλοπτέρυγο μονοπλάνο με ανασυρόμενο σύστημα προσγείωσης που προωθούνταν από δύο αστεροειδείς κινητήρες Lycoming R-680-9.
Έρικ Λόκετ
Αθλητική σταδιοδρομία
Την περίοδο 2020-21, είχε κατά μέσο όρο 14,77 πόντους σε 30 αγώνες που έπαιξε.
Curtiss-Wright AT-9 Jeep
Σχεδιασμός και ανάπτυξη
Έχοντας προβλέψει την ανάγκη για ένα αεροσκάφος αυτού του είδους, η Curtiss-Wright ανέπτυξε το δικινητήριο εκπαιδευτικό Curtiss-Wright CW-25. Το αεροσκάφος αυτό είχε πτητικά χαρακτηριστικά παρόμοια με αυτά ενός ελαφρού βομβαρδιστικού κατά την απογείωση και την προσγείωση. Έχοντας παρόμοια διάταξη με το μεγαλύτερων διαστάσεων Cessna AT-17 Bobcat, το CW-25 θα προσομοίαζε τις απαιτήσεις χρήσεις πολυκινητήριων τύπων. Το μοναδικό πρωτότυπο είχε άτρακτο κατασκευασμένη από συγκολλημένους ατσάλινους σωλήνες και επιφάνειες με υφασμάτινη επικάλυψη.
Έρικ Λόκετ
Αθλητική σταδιοδρομία
Μετά από δύο χρονιές με τη βρετανική ομάδα, στις 16 Σεπτεμβρίου 2021, ο Λόκετ υπέγραψε στον Άρη στην Α1 Εθνική.